stanford-oval/wikipedia huggingface dataset:
Kesäparalympialaiset 2028

Kesäparalympialaiset 2028 ovat Los Angelesissa, Yhdysvalloissa 15.–27. elokuuta 2028 järjestettävät XVIII kesäparalympialaiset. Paralympialaiset ovat kolmannet Yhdysvalloissa järjestettävät kesäparalympialaiset ja kaikkiaan neljännet paralympialaiset Yhdysvalloissa. Yhdysvallat isännöivät vuosien 1984 ja 1996 kesäparalympialaisia sekä vuoden 2002 talviparalympialaisia.
Aiheesta muualla

Virallinen kisasivusto (englanniksi)
Official website of the Paralympic Movement (englanniksi)
Kesäpurjo

| Kesäpurjo |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophyta
Luokka::  Yksisirkkaiset Liliopsida
Lahko::  Asparagales
Heimo::  Narsissikasvit Amaryllidaceae
Alaheimo::  Allioideae
Suku::  Laukat Allium
Laji::  ampeloprasum
Kaksiosainen nimi
 Allium ampeloprasum  L. 
Katso myös
   Kesäpurjo Wikispeciesissä   Kesäpurjo Commonsissa 
Infobox OKNimi-testi OKIUCN-testi OK: 
Hedelmiä ja siemeniä
Kesäpurjo (Allium ampeloprasum) on laukkojen eli sipuleiden sukuun kuuluva kasvi.
Kesäpurjo kasvaa 30–80 cm korkeaksi. Sen lehdet ovat litteitä kuten purjolla, kukinnot violetteja ja pallomaisia.
Kesäpurjo on yleinen Iberian niemimaalla ja kaikkialla Välimeren ympäristössä, missä se kukkii toukokuusta heinäkuuhun.
Aiheesta muualla

ITIS: Allium ampeloprasum (englanniksi)
United States Department of Agriculture (USDA): Allium ampeloprasum (englanniksi)
Dr. Duke's Phytochemical and Ethnobotanical Databases: Allium ampeloprasum (Arkistoitu – Internet Archive) (englanniksi)
6333 Helenejacq

| 6333 Helenejacq> Löytäminen |
| --- | --- |
Löytäjä:  Gregory J. Leonard
Löytöpäivä:  3. kesäkuuta 1992
Muut nimet:  1985 BO1, 1988 AU5, 1990 WY12 ja 1992 LG
Fyysiset ominaisuudet
Absoluuttinen magnitudi:  14,0  ja 14,22
Kiertorata
Kiertokohde:  Aurinko
Eksentrisyys:  0,05 , 0,0518311  tai 0,05208605442637032
Inklinaatio:  3,05225 astetta tai 3,051554615438675 astetta
Keskianomalia:  182,59148 astetta tai 312,7804875222841 astetta
Kiertoaika:  3,21 vuotta ja 1 171,628272390191 vuorokautta
Periapsis:  2,0624598 au ja 2,061720820423674 au
Apoapsis:  2,288 au ja 2,288296035116994 au
Radan isoakselin puolikas:  2,1752031 au ja 2,175008427770334 au
Aiheesta muualla
Minor Planet Center
JPL Small-Body Database
6333 Helenejacq on asteroidien päävyöhykkeellä sijaitseva asteroidi, jonka löysi G. J. Leonard Palomarissa 3. kesäkuuta 1992. Sen kiertoaika on 3,21 vuotta. Ennen nimeämistään asteroidi tunnettiin tunnuksella 1992 LG.
1776

| --- | --- |
Vuosisadat: 1500-luku · 1600-luku · 1700-luku · 1800-luku · 1900-luku
Vuosikymmenet: 1690-luku · 1700-luku · 1710-luku · 1720-luku · 1730-luku · 1740-luku 1750-luku · 1760-luku · 1770-luku · 1780-luku · 1790-luku · 1800-luku
Vuodet: 1690 · 1691 · 1692 · 1693 · 1694 · 1695 · 1696 · 1697 · 1698 · 1699 1700 · 1701 · 1702 · 1703 · 1704 · 1705 · 1706 · 1707 · 1708 · 1709 1710 · 1711 · 1712 · 1713 · 1714 · 1715 · 1716 · 1717 · 1718 · 1719 1720 · 1721 · 1722 · 1723 · 1724 · 1725 · 1726 · 1727 · 1728 · 1729 1730 · 1731 · 1732 · 1733 · 1734 · 1735 · 1736 · 1737 · 1738 · 1739 1740 · 1741 · 1742 · 1743 · 1744 · 1745 · 1746 · 1747 · 1748 · 1749 1750 · 1751 · 1752 · 1753 · 1754 · 1755 · 1756 · 1757 · 1758 · 1759 1760 · 1761 · 1762 · 1763 · 1764 · 1765 · 1766 · 1767 · 1768 · 1769 1770 · 1771 · 1772 · 1773 · 1774 · 1775 · 1776 · 1777 · 1778 · 1779 1780 · 1781 · 1782 · 1783 · 1784 · 1785 · 1786 · 1787 · 1788 · 1789 1790 · 1791 · 1792 · 1793 · 1794 · 1795 · 1796 · 1797 · 1798 · 1799 1800 · 1801 · 1802 · 1803 · 1804 · 1805 · 1806 · 1807 · 1808 · 1809
Tapahtumia

17. maaliskuuta – Bolšoi-teatteri perustettiin.
2. heinäkuuta – Yhdysvaltain itsenäisyysjulistus kirjoitettiin kongressissa.
2. heinäkuuta – New Jerseyn julistautuminen itsenäiseksi Isosta-Britanniasta.
4. heinäkuuta – Yhdysvallat julistautui virallisesti itsenäiseksi.
1. elokuuta – James Cook lähti Plymouthista kolmannelle tutkimusmatkalleen Tyynellemerelle. Tarkoituksena oli ennen kaikkea Luoteisväylän etsiminen sen Tyynenmeren puoleisesta päästä käsin.
2. elokuuta – Yhdysvaltain itsenäisyysjulistuksen lopullinen allekirjoituspäivä.
6. syyskuuta – Hurrikaani tappoi 6 000 ihmistä Guadeloupessa.
9. lokakuuta – Francisco Palóu perusti Mission San Francisco de Asísin, joka on nykyisen San Franciscon vanhin rakennelma.
26. joulukuuta – Yhdysvaltain vapaussota: Trentonin taistelu
Antti Lizeliuksen toimittama ensimmäinen suomenkielinen sanomalehti, Suomenkieliset Tieto-Sanomat alkoi ilmestyä.
Heinola perustettiin Kymenkartanon läänin maaherran residenssiksi (asuinpaikaksi).
Kangasalan kirkko torneineen valmistui lopullisesti.
Suomenkielisen Raamatun uudistettu painos ilmestyi.
Adam Smithin teos Kansojen varallisuus julkaistiin.
Jakob Haartmanista tuli Turun piispa.
Syntyneitä

7. tammikuuta – Marie Hackman, suomalainen kauppias ja yritysjohtaja (k. 1865)
24. tammikuuta – E. T. A. Hoffmann, saksalainen kirjailija, säveltäjä ja piirtäjä (k. 1822)
25. tammikuuta – Joseph Görres, saksalainen kirjailija (k. 1848)
28. tammikuuta – Gabriel Israel Hartman, suomalainen filosofi (k. 1809)
4. helmikuuta – Gottfried Reinhold Treviranus, saksalainen biologi (k. 1837)
11. helmikuuta – Ioánnis Kapodístrias, kreikkalainen diplomaatti, Kreikan valtionhoitaja 1828–1831 (k. 1831)
16. helmikuuta – Henrik Ervast, suomalainen juristi ja senaattori (k. 1838)
10. maaliskuuta – Luise von Mecklenburg-Strelitz, Preussin kuningas Fredrik Vilhelm III:n puoliso (k. 1810)
30. maaliskuuta – Vasili Tropinin, venäläinen taidemaalari (k. 1857)
1. huhtikuuta – Sophie Germain, ranskalainen matemaatikko (k. 1831)
19. huhtikuuta – Vasili Golovnin, venäläinen vara-amiraali ja löytöretkeilijä (k. 1831)
27. huhtikuuta – Hyacinthe Jadin, ranskalainen säveltäjä ja pianisti (k. 1800)
30. huhtikuuta – J. H. Heidenstrauch, suomalainen kauppias (s. 1847)
4. toukokuuta – Johann Friedrich Herbart, saksalainen filosofi, psykologi ja pedagogiikan kehittäjä (k. 1841)
7. toukokuuta – Dániel Berzsenyi, unkarilainen runoilija (k. 1836)
11. toukokuuta – Isaac D’Israeli, brittiläinen kirjailija (k. 1848)
11. kesäkuuta John Constable, englantilainen taidemaalari (k. 1837)
12. kesäkuuta – Pierre Révoil, ranskalainen taidemaalari (k. 1842)
1. heinäkuuta – Sophie Gay, ranskalainen kirjailija (k. 1852)
1. heinäkuuta – Samuel Thatcher, yhdysvaltalainen poliitikko ja juristi (k. 1872)
14. heinäkuuta – Herman Henrik Wärnhjelm, suomalainen eversti ja Vaasan läänin maaherra (k. 1830)
20. heinäkuuta – Ignaz Schuppanzigh, itävaltalainen viulisti (k. 1830)
1. elokuuta – Gabriel Palander, suomalainen oppineisuuden historian ja teoreettisen filosofian professori (k. 1821)
4. elokuuta – Pierre-Simon Ballanche, ranskalainen kirjailija ja mystinen filosofi (k. 1849)
9. elokuuta – Amedeo Avogadro, italialainen tiedemies (k. 1856)
9. elokuuta – Jacob Munch, norjalainen taidemaalari (k. 1839)
18. elokuuta – Agustín Argüelles, espanjalainen poliitikko ja ministeri (k. 1844)
29. elokuuta – Georg Friedrich Treitschke, saksalainen säveltäjä ja entomologi (k. 1842)
5. syyskuuta – Henrik Wilhelm Romanson, suomalaissyntyinen lääkäri, professori ja Uppsalan yliopiston rehtori (k. 1853)
9. syyskuuta – Carl Adam Avellan, suomalainen juristi (k. 1857)
21. syyskuuta – Karl Gustav Bonuvier, ruotsalaissyntyinen näyttelijä ja teatterinjohtaja (k. 1858)
10. lokakuuta – Carl Gustav von Schoultz, suomalainen majuri (k. 1841)
25. lokakuuta – Johan Fredrik Ahlstedt, suomalainen matematiikan professori (k. 1823)
27. joulukuuta – Nikolai Kamenski, venäläinen kenraali (k. 1811)
Ann Griffiths, walesilainen runoilija (k. 1805)
Tengku Hussein, Johoren sulttaani (k. 1835)
Greta Kaisa Renström, suomalainen luonnonparantaja
Kuolleita

5. tammikuuta – Philipp Ludwig Statius Müller, saksalainen ornitologi (s. 1725)
24. maaliskuuta – John Harrison, englantilainen kelloseppä ja kronometrin keksijä (s. 1693)
22. huhtikuuta – Johann Adolph Scheibe, saksalainen säveltäjä (s. 1708)
5. toukokuuta – Jonas Peldan, suomalainen kauppias, Oulun pormestari ja valtiopäivämies (s. 1728)
17. toukokuuta – Esaias Wechter, suomalainen kauppias (s. 1701)
23. toukokuuta – Julie de Lespinasse, ranskalainen salonginpitäjä ja kirjeiden kirjoittaja (s. 1732)
27. kesäkuuta – Thomas Stenbäck, suomalainen pappi (s. 1713)
8. heinäkuuta – Peder Als, tanskalainen taidemaalari (s. 1727)
18. elokuuta – Henrik Hassel, suomalainen kaunopuheisuuden professori, kanslianeuvos ja ornitologi (s. 1700)
25. elokuuta – David Hume, skotlantilainen filosofi (s. 1711)
1. syyskuuta – Ludwig Hölty, saksalainen runoilija (s. 1748)
20. syyskuuta – Christoffer Johan Rappe, Turun ja Porin läänin maaherra (s. 1719)
22. syyskuuta – Nathan Hale, yhdysvaltalainen sotilastiedustelija (hirtettiin) (s. 1755)
22. syyskuuta – Giuseppe Peroni, italialainen taidemaalari (s. 1700)
17. marraskuuta – James Ferguson, skotlantilainen tähtitieteilijä ja mittalaitteiden rakentaja (s. 1710)
29. marraskuuta – Zanetta Farussi, italialainen näyttelijä ja muusikko (s. 1707)
14. joulukuuta – Johann Jakob Breitinger, sveitsiläinen kirjailija ja professori (s. 1710)
27. joulukuuta – Johann Rall, saksalainen eversti (s. 1725 tai 1726)
Barbara Catharina Mjödh, suomalainen runoilija (s. 1738)
Ike no Taiga, japanilainen taidemaalari (s. 1723)
Adolfo Lutz -instituutti

| Adolfo Lutz -instituutti Instituto Adolfo Lutz |
| --- | --- |
 Adolfo Lutz -instituutti noin vuonna 1940.
Tutkimuslaitoksen tiedot
Perustettu:  1892 (1940)
Sijainti:  São Paulo, Brasilia
Pääkonttori:  Av. Dr. Arnaldo 355, Pacaembu, São Paulo; CEP: 01246-000
Ministeriö:  Brasilian terveysministeriö
Tutkimusala:  kansanterveys, biolääketiede
Johtaja:  Laura Nogueira da Cruz
Adolfo Lutz -instituutti (port. Instituto Adolfo Lutz, IAL) on Brasilian väkirikkaimmassa kaupungissa São Paulossa toimiva liittovaltion kansallinen kansanterveydellinen laboratorio ja São Paulon osavaltion kansanterveyslaitos. Instituutti on hallinnollisesti Brasilian liittovaltion terveysministeriön alaisuudessa.
Adolfo Lutz -instituutti toimii yhtenä Maailman terveysjärjestön influenssaseurannan kolmesta kansallisesta keskuksesta Brasiliassa. Instituutilla on 12 alueellista laboratoriota. Instituuttia johtaa Laura Nogueira da Cruz.
Tutkimuslaitos perustettiin alkujaan vuonna 1892 São Paulon bakteorologiseksi laitokseksi. Vuonna 1940 siihen yhdistettiin Laboratório Bromatológico lagarto; tätä vuotta pidetään nykymuotoisen Adolfo Lutz -instituutin perustamisvuotena. Instituutti on nimetty bakteorologi Adolfo Lutzin, bakteorologisen laitoksen ensimmäisen johtajan mukaan.
Koronaviruspandemian (2020) aikana IAL on kansallisena referenssilaboratoriona osallistunut Brasilian covid-19-näytteiden testaamiseen. Maan ensimmäisestä, IAL:n laboratoriovarmentamasta positiivisesta eli sairauteen viittaavasta potilasnäytteestä tiedotettiin 26. helmikuuta 2020. Instituutti on yhteistyössä São Paulon ja Oxfordin yliopistojen kanssa selvittänyt Brasilian kahden ensitapauksen alkuperää ja genomeja tarkemmin sekä todennut kahden ensimmäisen potilaan tuoneen taudin Pohjois-Italian matkaltaan helmikuussa 2020.
Aiheesta muualla

Instituto Adolfo Lutz (IAL:n kotisivut) (portugaliksi) (ial.sp.gov.br)
Painel Coronavírus (Brasilian terveysministeriö sivu covid-19-tilanteesta Brasiliassa) (portugaliksi) (covid.saude.gov.br)
Valtiollisia tai maanosan kansanterveyslaitoksia
| --- | --- |
Eurooppa:    ECDC   RIVM   ISHP   Sciensano   UKHSA   PHE   PHS   PHW   NCPHA   ISCIII   HPSC   Embætti landlæknis   ISS   GÖG   EODY   HZJZ   SPKC   SMLPC   LIH   ANSP   FHI   IPH   INSA   NIZP-PZH   Santé Publique France   INSP   Folkhälsomyndigheten   RKI   IPHS   ÚVZ SR   NIJZ   THL   BAG   SIF   SZÚ   TsHZ   NNK   RRPCEM   Rospotrebnadzor   Terviseamet 
Aasia:    IEDCR   KCDA   NIHRD   NCDC   NIHR   IPI   ICDC   NIPH   IPC   NIPH   NTsOZ   China CDC   IPH   NCPH   NHL   BPKIHS   Pakistanin terveysvirasto   PNIPH   Saudi CDC   NCID   Taiwan CDC   Thai NIH   NIHE 
Afrikka:     Africa CDC   IPA   NICD   EPHI   NMIMR   CPC   KEMRI   INRB   NCDC   IPM   IPM   INS   NCDC   IPCI   ZNPHI   IPD   NIH Somalia   PHI   NIMR   INH   IPT   UVRI 
Amerikka:    ANLIS   IAL   ISP   INCIENSA   PHAC   INS   IPK   INSP   INS   CDC 
Muut alueet:   AIHW
Huomaa: Malline on keskeneräinen, eikä toistaiseksi sisällä läheskään kaikkia kansallisia tai ylikansallisia kansanterveyslaitoksia tai -virastoja.
Kimmo Leinonen

Kimmo Leinonen (s. 30. elokuuta 1949 Tampere) on suomalainen jääkiekkovaikuttaja.
Kimmo Leinosella ei ole takana merkittävää uraa pelaajana, mutta sitäkin monipuolisempi ura jääkiekon monitoimimiehenä kaukaloiden ulkopuolella. Hänen työstään on suuri osa jäänyt vähälle huomiolle Suomessa, koska Leinonen on ollut pitkään jääkiekon palveluksessa kansainvälisillä kentillä ja kabineteissa.
1970-luvun lopulta 1980-luvun puoliväliin asti Leinonen oli mailateollisuuden palveluksessa ja mailoja ulkomailla kaupatessaan hän innostui lähtemään mukaan suomalaiseen jääkiekkomuseohankkeeseen. Vuonna 1984 Leinonen palasi SM-liigan markkinointipäälliköksi, josta hän siirtyi selostamaan Hockey Night -lähetyksiä televisioon 1988. TV-tehtävät loppuivat 1995, jolloin Leinonen siirtyi Kansainvälisen jääkiekkoliiton markkinointijohtajaksi aina vuoteen 2007 asti.
Leinonen on toiminut myös muun muassa juniorivalmentajana sekä naisten joukkueenjohtajana Tampereen Ilveksessä. Lisäksi Leinonen on toiminut kykyjenetsijänä NHL-joukkue New York Rangersille sekä NHL Central Scouting Bureau:lle.
Vuonna 2011 hänet aateloitiin Suomen jääkiekkoleijonaksi numerolla 211.
Toukokuussa vuonna 2023 Leinonen aatelointiin IIHF:n kunniagalleriaan. Hän sai myös ensimmäisenä suomalaisena Paul Loicq -palkinnon.
Aiheesta muualla

Kimmo Leinosen tiedot Jääkiekkomuseon sivulla
AT-AP

AT-AP (All Terrain Attack Pod eli jokamaaston hyökkäyskulkuneuvo.) on fiktiivinen Vanhan tasavallan käyttämä taistelukone George Lucasin luomassa Star Wars -universumissa. sen vaihtoehtoisia nimiä ovat kävelijä ja talsija. AT-AP -taistelukoneita nähdään elokuvassa Star Wars: Episodi III – Sithin kosto.
AT-AP:n valmistajana oli Kuatin konetelakat, ja koneen hinnaksi mainitaan 150 000 krediittiä. Sen aseistus koostui yhdestä raskaasta projektiili-laukaisimesta, yhdestä raskaasta ionikanuunasta sekä yhdestä laserkanuunasta. Laitteella ei ollut suojakenttää. Miehistöön kuului yksi pilotti sekä kaksi tykkimiestä. AT-AP:en korkeus oli 11 metriä ja huippunopeus 60 km/h.
19 tuuman räkki

Räkkiin voidaan kiinnittää standardimittaisia laitteita.
Räkkikaappi
19 tuuman räkki on standardisoitu (EIA 310-D, IEC 60297 ja DIN 41494 SC48D) laiteteline tai -kaappi, johon voidaan asentaan nimensä mukaisesti 19 tuumaa (482,6 mm) leveällä etulevyllä varustettuja laitteita. Reunakiskojen välinen aukko on määritelty minimissään 17,72 tuuman eli 450mm leveäksi.
Teline voi yksinkertaisimmillaan koostua kahdesta pystysuorasta alumiiniprofiilista tai peltilistasta johon laitteet kiinnitetään etupaneelistaan. Yleisimmin räkki on kuitenkin kaappimainen muodostuen neljästä profiilista tai listasta, joiden varaan asennetaan syvyyssuunnassa kiskot tai hyllyt laitteiden sijoitusta varten. Tällöin kiskot tai hyllyt toimivat laitteiden kannattimina ja etupaneelikiinnityksen tehtävänä on lähinnä pitää laite paikallaan räkissä.
Laitteiden, kiskojen ja hyllyjen kiinnittämiseen käytetään tavallisesti korimuttereita ja ruuveja. Räkkeihin on saatavissa usein myös runsaasti lisävarusteita, kuten tarvikelaatikoita, pyöriä, ovia ja sivupaneeleita. Suljettavissa räkkikaapeissa voi olla myös tuulettimet tai kylmäkone laitteiden synnyttämän lämmön poistamiseksi ja sopivan käyttölämpötilan ylläpitämiseksi.
Räkkejä käytetään ammattimaisessa käytössä mm. tieto-, tietoliikenne- ja audiotekniikan sekä erilaisten mittalaitteiden ja instrumenttien kiinnitykseen. Lukuisista toisiinsa kytkettävistä laitteista saadaan räkkiin asennettuna selkeä kokonaisuus. 19 tuuman räkki on näistä yleisin ja muodostunut standardiksi esimerkiksi palvelinkoteloissa. 23 tuuman räkki on toinen yleinen koko.
U-yksikkö

Räkkiin kiinnitettävien laitteiden korkeutta mitataan käyttämällä U-yksikköä (engl. unit). Yhden räkkiyksikön korkeus on 44,45 mm (1,75 tuumaa). Yhden räkkiyksikön korkuista laitetta merkitään merkinnällä "1U", kahden yksikön korkuista laitetta merkinnällä "2U", jne. Laitteista, jotka vievät leveyssuunnassa vain puolen yksikön verran tilaa käytetään lisämerkintää "half-rack".
Aiheesta muualla

Kuvia tai muita tiedostoja aiheesta 19 tuuman räkki Wikimedia Commonsissa
1C Company

| 1C Company |
| --- | --- |

Yritysmuoto:  yksityinen
Perustettu:  1991
Kotipaikka:  Moskova, Venäjä
Toimiala:  ohjelmistoteollisuus, videopeliteollisuus
Tuotteet:  toimistosovellukset, videopelit
Kotisivu:  1c.ru
Infobox OKVirheellinen NIMI-arvo: 
1C Company (ven. Фирма "1С") on venäläinen ohjelmistotalo. Yhtiö on sekä videopelien julkaisija ja kehittäjä että toimistosovelluksien kehittäjä.
Pelit

Yhtiö on länsimaissa tunnettu muun muassa IL-2 Sturmovik, King's Bounty, Stalin Subway ja Men of War -pelisarjojen julkaisijana.
Tencent osti videopelikehittäjä ja -julkaisijan 1C Entertainmentin helmikuussa 2022.
Aiheesta muualla

Profiili MobyGamesissä (englanniksi)
Adolfo Celi

| Adolfo Celi |
| --- | --- |
 Celi vuonna 1972
Henkilötiedot
Syntynyt: 27. heinäkuuta 1922 Messina, Italia
Kuollut: 19. helmikuuta 1986 (63 vuotta) Siena, Italia
Aiheesta muualla
IMDb
Elonet
Adolfo Celi (27. heinäkuuta 1922 Messina, Italia – 19. helmikuuta 1986 Siena, Italia) oli italialainen näyttelijä. Hän näytteli konnan roolin James Bond -elokuvassa Pallosalama (1965).
Filmografia

| Vuosi | Suomenkielinen nimi | Alkuperäinen nimi | Roolihahmo |
| --- | --- | --- | --- |
| 1964 | Mies Riosta | L'Homme de Rio | Mário de Castro |
| 1964 | Rakastaja tarjolla | Un Monsieur de compagnie | Benvenuto |
| 1965 | Pallosalama | Thunderball | Largo |
| 1965 | Tuska ja hurmio | The Agony and the Ecstasy | Giovanni de Medici |
| 1966 | Agenttiässä iskee | Wie tötet man eine Dame? | Henry Perkins |
| 1966 | Yankee | Yankee | Grande Concho |
| 1967 | Minä ja kolme leskeäni | The Honey Pot | komisario Rizzi |
| 1967 | Bobo – sininen matadori | The Bobo | Francisco Carbonell |
| 1967 | Operaatio "Pikkuveli" | O.K. Connery | herra Thai |
| 1967 | Colpo maestro al servizio di Sua Maestà Britannica | Colpo maestro al servizio di Sua Maestà Britannica | herra Bernard |
| 1968 | Sette volte sette | Sette volte sette' | vankilanjohtaja |
| 1968 | Mies mustassa Jaguarissa | Diabolik | Ralph Valmont |
| 1970 | Polttopiste Kypros | Appuntamento col disonore | Hermes |
| 1972 | Verta Venetsiassa | Chi l'a vista morire? | Serafian |
| 1972 | L'Occhio nel labirinto | L'Occhio nel labirinto | Frank |
| 1973 | Hitler: Viimeiset kymmenen päivää | Hitler: The Last Ten Days | kenraali Hans Krebs |
| 1974 | Vapauden aave | Le Fantôme de la liberté | tohtori Pasolini |
| 1975 | Carinin paronittaren katkera kohtalo | L'Amaro caso della baronessa di Carini | don Mariano D'Agrò |
| 1975 | Amici miei | Amici miei | professori Sassaroli |
| 1976 | Genova – armoton kaupunki | Genova a mano armata | komisario Lo Gallo |
| 1976 | Kylmät tyypit, kuumat raudat | Uomini si nasce poliziotti si muore' | kapteeni |
| 1976 | Kuolema Sandokanille | Sandokan | James Brooke |
| 1976 | Seuraava saalis | The Next Man | Al Sharif |
| 1977 | La Tigre è ancora viva: Sandokan alla riscossa! | La Tigre è ancora viva: Sandokan alla riscossa! | James Brooke |
| 1977 | Varjostetut | Les Passagers' | tarkastaja Boeteni |
Adolfo López Mateos

| Adolfo López Mateos |
| --- | --- |
 Adolfo López Mateos vuonna 1963.
Meksikon presidentti
 1. joulukuuta 1958 – 30. marraskuuta 1964  
Edeltäjä:  Adolfo Ruiz Cortines
Seuraaja:  Gustavo Díaz Ordaz
Henkilötiedot
Syntynyt: 26. toukokuuta 1910
Kuollut: 22. syyskuuta 1969 (59-vuotiaana)
Tiedot
Puolue:  Partido Revolucionario Institucional
Adolfo López Mateos (26. toukokuuta 1910 Atizaphan de Zaragoza, Meksiko – 22. syyskuuta 1969) oli meksikolainen vallankumouspuolueen poliitikko, joka toimi Meksikon presidenttinä 1958–1964. Hän oli John F. Kennedyn aikalainen ja samalla tavoin hyvin suosittu presidentti maassaan. Hän muun muassa teki koulukirjat ilmaisiksi, jakoi maata talonpojille, kansallisti sähköyhtiöt ja kehitti monella tavoin Meksikon sosiaaliturvaa ja terveydenhoitoa.
López Mateos opiskeli lakia ja valmistui 1934. Hän toimi Meksikon valtuutettuna Yhdistyneiden kansakuntien talous- ja sosiaalineuvostossa. Hän tuli mukaan politiikkaan senaattorina ja vallankumouksellisen puolueen pääsihteerinä ja toimi sitten työministerinä kunnes sai vuoden 1958 presidentinvaaleissa ylivoimaisen enemmistön äänistä.
Jo aktiivikautenaan López Mateos kärsi todella pahoista migreenikohtauksista, ja presidenttikauden jälkeen hänen aivoistaan löydettiin aneurysma. Hänen tilansa paheni niin, että hän vietti viime vuotensa vaikean aivovamman lamauttamana.
Aiheesta muualla

Kuvia tai muita tiedostoja aiheesta Adolfo López Mateos Wikimedia Commonsissa
AC Milan (naiset)

Associazione Calcio Milan on italialainen jalkapalloseura, jonka kotipaikka on Milano. Seuralla on Serie A:ssa pelaava naisten joukkue, joka perustettiin vuonna 2018 sen saatua Brescian liigalisenssin. Milan on parhaimmillaan sijoittunut niin Serie A:ssa kuin Italian cupissakin toiseksi.
AC Milanin päävalmentajana kaudella 2018–2019 oli Carolina Morace, ja tuolloin joukkue sijoittui Serie A:ssa kolmanneksi. Valentina Giacinti teki 21 maalia ja oli koko sarjan paras maalintekijä. Vuodesta 2019 joukkuetta on valmentanut Maurizio Ganz. Kaudella 2019–2020 Milan sijoittui liigassa jälleen kolmanneksi. Seuraavalla kaudella Milan sijoittui toiseksi mutta ylivoimainen Juventus oli 15 pistettä edellä. Kaudella 2021–2022 Milan oli jälleen kolmas, kuten myös kaudella 2022–2023. Italian cupissa Milan ylsi vuonna 2021 loppuotteluun, jossa se hävisi AS Romalle rangaistuspotkukilpailussa maalein 1–3.
Aiheesta muualla

Virallinen sivusto (englanniksi)
Acorn

Acorn (suom. tammenterho) voi tarkoittaa seuraavia:
Acorn Computers, brittiläinen tietokonevalmistaja
Acorn, suomalainen popyhtye
Acorn-luokka Britannian kuninkaallisen laivaston torpedovenehävittäjäluokka.
HMS Acorn (1649), 22-tykkinen alus
HMS Acorn (1807), 18-tykkinen Cormorant-luokan sluuppi
HMS Acorn (1826), 18-tykkinen Satellite-luokan sluuppi
HMS Acorn (1838), 12-tykkinen Acorn-luokan priki
HMS Acorn (1884), Mariner-luokan potkurisluuppi
HMS Acorn (1910), Acorn-luokan hävittäjä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Acorn”, voi hakea sivunnimihaulla, laajalla sivunnimihaulla tai tekstihaulla.
Kesäputket

| Kesäputket |
| --- | --- |
 Tähtikesäputki (Orlaya grandiflora)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Apiales
Heimo::  Sarjakukkaiskasvit Apiaceae
Suku::  Kesäputket Orlaya  Hoffm.
Katso myös
   Kesäputket Wikispeciesissä   Kesäputket Commonsissa 
Infobox OKNimi-testi OK: 
Kesäputket (Orlaya) on sarjakukkaiskasvien (Apiaceae) heimoon kuuluva pieni kasvisuku. Sukuun kuuluu neljästä kuuteen lajia.
Lajeja

Orlaya daucorlaya
Orlaya grandiflora – tähtikesäputki
Orlaya kochii – kynsikesäputki
Orlaya topaliana
Aiheesta muualla

Finto: Kassu – Kasvien suomenkieliset nimet: Orlaya
AC Kirkkonummi

| AC Kirkkonummi |
| --- | --- |

Perustettu:  2002
Lakkautettu:  2018
Kaupunki:  Kirkkonummi
Infobox OKNimi-testi OK: 
AC Kirkkonummi (ACK) oli kirkkonummelainen tyttö- ja naisjalkapalloon erikoistunut entinen urheiluseura. Se perustettiin vuoden 2002 loppupuolella, kun Kirkkonummen Urheilijoiden ja FC Kirkkonummen tyttö- ja naisjalkapalloilijat yhdistyivät yhden seuran alaisuuteen. Seura lakkautettiin vuoden 2018 lopussa, kun ACK sekä Kyrkslätt IF:n ja Masalan Kisan jalkapallojaostot yhdistyivät uudeksi FC Kirkkonummeksi. ACK:n edustusjoukkue pelasi korkeimmillaan Naisten Kakkosessa.
Aiheesta muualla

Seuran kotisivut (Arkistoitu – Internet Archive)